Jabarkan Karir dari Bertrand Antolin dalam bahasa jawa

Bertrand Antolin wiwit ditepungi nalika dadi présènter ing acara Clear Top 10 bareng karo Dewi Sandra. Sinétron kang sangsaya nggawé jenengé misuwur ya iku sinétron kanthi jeneng Sephia. Bertrand uga tau akting ing layar amba lumantar filem kang judhulé Apa Artinya Cinta?. Nalika taun 2009, Bertrand nggawé single kang sepisanan. Single iki duwé judhul "Bubar". Single kang sepisanan digawé Bertran iki tau éntuk top 20.

Film kang tau dibintangi Bertrand Antolin ya iku filem kang judhulé Apa Artinya Cinta. Ing filem iki, Bertrand main karo Samuel Rizal lan Shandy Aulia. Saliyané main filem, Bertrand Antolin uga main sinétron. Sinétron kang tau dibintangi ya iku sinétron kang judhulé Aku Bukan Untukmu, Pangeran Kampus, Itu Kan Cinta, Dara Manisku, lan liya-liyané.

Mantan pacar Dhini Aminarti iki tau digosipaké pacaran tunggal jinis ya iku karo aktor Indra L Bruggman. Leloroné uga digosipaké nikah ing Walanda. Nanging Betrand apa déné Indra nerangaké yèn pawarta iku ora bener.

Suwé ora tau ngetok ing tivi, nalika September 2009, Bertrand nggawé single kang sepisanan. Single iki judhulé Bubar. Iki mratandhakaké Betrand uga ngrembakakaké kariré kanthi nyanyi. Fans-fans Bertrand kang kangen ndeleng aktingé Bertrand ing tivi padha seneng nalika Bertrand main manèh ing sinétron kang judhulé "Aura".

Kanggo njaga awaké supaya ora lemu, Bertrand Antolin kang nalika cilik seneng mangan babi saiki wis ora tau mangan babi nalika riyaya dina Imlek.